En die wenners van die kykNET Fiestas is.... | SARIE
En die wenners van die kykNET Fiestas is….	deur admin
Nie net die teaterproduksies wat deur die jaar opgevoer word, kom in aanmerking nie, maar ook die kunstefeeste wat dit moontlik maak.
Karen Meiring, kanaalhoof van kykNET, glo dat teater en televisie hand-aan-hand funksioneer, en dat dit belangrik is om erkenning te gee aan die harde werk elke jaar. Daar is drie toekennings gemaak vir lewenslange bydraes vir onder meer woordkuns, teater en musiek. Dié Fiestas is toegeken aan Verna Vels vir woordkuns, Cobus Rossouw vir teater en Stefans Grové vir musiek.
Die produksie As die broek pas het geskitter en het Fiestas gewen in die kategorieë beste aanbieding, teaterontwerp, beste prestasie in ’n eenpersoonsvertoning en beste aktrise. Nicola Hanekom het Fiestas verower in die kategorieë beste nuutgeskepte Afrikaanse opvoering en beste regie vir haar produksie Betésda. Bobby van Jaarsveld is aangewys as die gewildste Fiesta-gasaanbieder vir 2010.
Die Fiestas word Saterdag, 5 Februarie uitgesaai op kykNET om 20:30. Die volledige lys van wenners:
Moenier Adams vir sy vertolking in Afrikaaps
Marthinus Basson vir sy stelontwerp in As die broek pas
FIESTA VIR HAAR LEWENSBYDRAE TOT DIE AFRIKAANSE WOORDKUNS VERNA VELS
BESTE SPEL IN ’N EENPERSOONSVERTONING
Antoinette Kellermann vir haar vertolking in As die broek pas
Nicola Hanekom vir Betésda
James Grace vir Around the world in 60 minutes
FIESTA VIR SY LEWENSBYDRAE TOT SUID-AFRIKAANSE MUSIEK AAN STEFAANS GROVÉ
BESTE PRESTASIE IN ’N MUSIEKGEDREWE PRODUKSIE
Theodore Jantjies vir sy vertolking in Vaselinetjie
Bettie Kemp vir haar vertolking in Dood van ’n verkoopsman
FIESTA VIR SY LEWENSBYDRAE TOT DIE AFRIKAANSE TEATER AAN COBUS ROSSOUW
André Odendaal vir sy vertolking in Magspel